शमीम-ए-आरजू ने बताया कि कई दिग्गज हस्तियां इस बार फेस्टिवल का हिस्‍सा बनेंगी। बॉलीवुड अभिनेत्री दिव्‍या दत्ता अपनी पुस्तक ‘मी एंड मां’ पर चर्चा करेंगी तो वहीं जेएनयू छात्रसंघ के पूर्व अध्‍यक्ष कन्हैया कुमार अपनी पुस्तक ‘बिहार टू तिहाड़’ पर चर्चा करेंगे। इसके अलावा बॉलीवुड के दिग्‍गज अभिनेता शत्रुघ्न सिन्हा भारती प्रधान द्वारा लिखित अपनी जीवनी ‘एनीथिंग बट खामोश’ पर चर्चा करेंगे। नंदिता पांडेय का टेराटोलॉजी पर एक सेशन होगा, वहीं अभिसार शर्मा अपनी नवीनतम पुस्तक पर चर्चा करेंगे। रवि किशन ‘साहित्य और सिनेमा में भोजपुरी के योगदान’ पर चर्चा करेंगे तो वहीं संदीप नाथ (लेखक, गीतकार, निर्माता-निर्देशक, स्क्रीनप्‍ले राइटर) का ‘सिनेमा और साहित्य’ पर एक सेशन होगा।